FreeBSD гарын авлага
Өмнөх | Бүлэг 13. Хэрэглэгчид ба үндсэн бүртгэл зохицуулалт | Дараах

# 13.6. Бүртгэлд өөрчлөлт хийх

UNIX® орчинд хэрэглэгчийн бүртгэлийг өөрчилж болох маш олон тушаалууд байдаг. Доорх хэсэгт хамгийн түгээмэл хэрэглэгддэг тушаалуудыг хэрэглэх жишээтэй нь хамт нэгтгэж харууллаа.

Тушаал | Тайлбар
--- | ---
adduser(8) | Шинэ хэрэглэгч нэмэхэд хэрэглэгддэг, санал болгогдсон, бичиж гүйцэтгэгддэг тушаал програм.
rmuser(8) | Хэрэглэгчийг устгахад хэрэглэгддэг, санал болгогдсон, бичиж гүйцэтгэгддэг тушаал програм.
chpass(1) | Хэрэглэгчийн өгөгдлийн мэдээллийг өөрчилдөг нийцтэй багаж.
passwd(1) | Хэрэглэгчийн нууц үгийг сольдог, энгийн бичиж гүйцэтгэгддэг тушаах багаж.
pw(8) | Хэрэглэгчийн бүх мэдээллийг өөрчилж чаддаг, хүчирхэг нийцтэй багаж.

## 13.6.1. `adduser`

adduser(8) нь шинэ хэрэглэгч нэмдэг энгийн програм. Энэ нь системийн `passwd` болон `group` файлуудад оруулга нэмдэг. Мөн энэ програм нь шинэ хэрэглэгчид зориулж гэрийн сан үүсгэж, анхдагч тохируулгын файлуудыг (“цэгтэй файлууд”) `/usr/share/skel` сангаас хуулан, хэрэв нэмэлт сонголт хийсэн бол шинэ хэрэглэгч рүү мэндчилгээний захиа илгээдэг.

Жишээ 13-1. FreeBSD дээр хэрэглэгч нэмэх нь

    # adduser
    Username: jru
    Full name: J. Random User
    Uid (Leave empty for default):
    Login group [jru]:
    Login group is jru. Invite jru into other groups? []: wheel
    Login class [default]:
    Shell (sh csh tcsh zsh nologin) [sh]: zsh
    Home directory [/home/jru]:
    Use password-based authentication? [yes]:
    Use an empty password? (yes/no) [no]:
    Use a random password? (yes/no) [no]:
    Enter password:
    Enter password again:
    Lock out the account after creation? [no]:
    Username   : jru
    Password   : ****
    Full Name  : J. Random User
    Uid        : 1001
    Class      :
    Groups     : jru wheel
    Home       : /home/jru
    Shell      : /usr/local/bin/zsh
    Locked     : no
    OK? (yes/no): yes
    adduser: INFO: Successfully added (jru) to the user database.
    Add another user? (yes/no): no
    Goodbye!
    #

> Тэмдэглэл: Оруулсан нууц үг тань танд харуулагдахгүй бас одоор ч дүрсэлж харуулагддаггүй. Тийм болохоор нууц үгээ хянаж зөв оруулах хэрэгтэй.

## 13.6.2. `rmuser`

Та rmuser(8)-г хэрэглэн системээс хэрэглэгчийг нэг мөсөн устгаж болно. rmuser(8) нь дараах алхмуудыг гүйцэтгэдэг:

1. Хэрэглэгчийн crontab(1) оруулгуудыг устгана (хэрэв байвал).

2. Хэрэглэгчид хамаарах at(1) ажлуудыг устгана.

3. Хэрэглэгчийн эзэмшдэг бүх процессуудыг устгана.

4. Системийн дотоод нууц үгийн файлаас хэрэглэгчийг устгана.

5. Хэрэглэгчийн гэрийн санг устгана (хэрэв хэрэглэгч эзэмшдэг бол).

6. `/var/mail` доторх уг хэрэглэгчид ирсэн захиануудыг устгана.

7. Хэрэглэгчийн эзэмшиж байсан файлуудыг `/tmp` гэх мэтийн түр хадгалагч сангаас устгана.

8. Эцэст нь `/etc/group` дотор буй хэрэглэгчийн хамрагддаг бүх бүлгүүдээс уг хэрэглэгчийг устгана.

   > Тэмдэглэл: Хэрэв бүлгийн нэр нь уг хэрэглэгчийн нэртэй ижил бөгөөд уг бүлэг нь хоосорч байвал уг бүлэг нь adduser(8) програмаар зөвхөн уг хэрэглэгчид гоцолж үүсгэгдсэн болохоор бас устгагдана.

Супер хэрэглэгчийн бүртгэлийг устгавал маш олон устгалга хийгдэх болохоор rmuser(8) програм хэрэглэгдэж чадахгүй.

Анхны горим нь, таныг юу хийж байгаад итгэлтэй байхын тулд лавлаж харилцах горим хэрэглэгддэг.

Жишээ 13-2. `rmuser` Лавлаж харилцан бүртгэл устгах

    # rmuser jru
    Matching password entry:
    jru:*:1001:1001::0:0:J. Random User:/home/jru:/usr/local/bin/zsh
    Is this the entry you wish to remove? y
    Remove user's home directory (/home/jru)? y
    Updating password file, updating databases, done.
    Updating group file: trusted (removing group jru -- personal group is empty) done.
    Removing user's incoming mail file /var/mail/jru: done.
    Removing files belonging to jru from /tmp: done.
    Removing files belonging to jru from /var/tmp: done.
    Removing files belonging to jru from /var/tmp/vi.recover: done.
    #

## 13.6.3. `chpass`

chpass(1) нь хэрэглэгчийн өгөгдлийн бааз болох нууц үг, бүрхүүл, мөн хувийн мэдээлэл зэргүүдийг өөрчилдөг.

Зөвхөн систем зохицуулагчид нь супер хэрэглэгч болж chpass(1)-г хэрэглэн бусдын мэдээллийг өөрчлөх эрхтэй.

Хэрэглэгчийн нэрийг нэмэлт сонголт болгож өгөхөөс бусад үед, ямар нэгэн сонголт өгөөгүй тохиолдолд chpass(1) нь хэрэглэгчийн мэдээллийг агуулсан засварлагч нээж харуулдаг. Хэрэглэгч уг засварлагчаас гарах үед хэрэглэгчийн мэдээлэл шинэ мэдээллээр шинэчлэгддэг.

> Тэмдэглэл: Засварлагчаас гарах үед хэрэв та супер хэрэглэгч биш бол нууц үгээ оруулахыг асуух болно.

Жишээ 13-3. Супер хэрэглэгчийн лавлаж асуух `chpass` хэрэглээ

    #Changing user database information for jru.
    Login: jru
    Password: *
    Uid [#]: 1001
    Gid [# or name]: 1001
    Change [month day year]:
    Expire [month day year]:
    Class:
    Home directory: /home/jru
    Shell: /usr/local/bin/zsh
    Full Name: J. Random User
    Office Location:
    Office Phone:
    Home Phone:
    Other information:

Энгийн хэрэглэгч нь өөрийнхөө энэ мэдээллийн зөвхөн жаахан хэсгийг л өөрчилж чадна.

Жишээ 13-4. Энгийн хэрэглэгчийн лавлаж асуух `chpass` хэрэглээ

    #Changing user database information for jru.
    Shell: /usr/local/bin/zsh
    Full Name: J. Random User
    Office Location:
    Office Phone:
    Home Phone:
    Other information:

> Тэмдэглэл: chfn(1) ба chsh(1) нар нь зөвхөн chpass(1)-н холбоосууд юм. Нэг ёсондоо ypchpass(1), ypchfn(1), болон ypchsh(1) нартай ижилхэн холбоос. NIS дэмжлэг автоматаар хийгдсэн байгаа. Тийм болохоор тушаалын урд нь `yp` угтвар залгах шаардлагагүй. Хэрэв энэ таныг эргэлзүүлж гайхуулах байдалд хүргэж байвал санаа зовсны хэрэггүй. NIS нь Бүлэг 29 хэсэгт тайлбарлагдах болно.

## 13.6.4. `passwd`

passwd(1) нь энгийн хэрэглэгч үедээ эсвэл бусдын нууц үгийг солихоор бол супер хэрэглэгч болж нууц үг сольдог энгийн арга.

> Тэмдэглэл: Болчимгүй алдаа эсвэл зөвшөөрөөгүй өөрчлөлт оруулахаас сэргийлж, шинэ нууц үгийг суулгахаас өмнө анхны нууц үгийг асуудаг.

Жишээ 13-5. Өөрийнхөө нууц үгийг солих нь

    % passwd
    Changing local password for jru.
    Old password:
    New password:
    Retype new password:
    passwd: updating the database...
    passwd: done

Жишээ 13-6. Супер хэрэглэгч бол бусдын нууц үгийг солих нь

    # passwd jru
    Changing local password for jru.
    New password:
    Retype new password:
    passwd: updating the database...
    passwd: done

> Тэмдэглэл: chpass(1), yppasswd(1) зэрэг нь ердөө passwd(1)-н холбоосууд юм. Тийм болохоор NIS дээр эдгээр нь бүгд ажилладаг.

## 13.6.5. `pw`

pw(8) нь хэрэглэгч нэмэх, устгах, өөрчлөх, мөн хэрэглэгч ба бүлгийг харуулдаг тушаалын мөрийн багаж юм. Системийн хэрэглэгч ба бүлгийн файлд хамгийн түрүүнд ханддаг багаж. pw(8) нь маш олон хүчтэй тушаалын сонголтуудтай байдаг болохоор бүрхүүлийн орчны скриптэд хэрэглэхэд тохиромжтой. Гэхдээ шинэ хэрэглэгчдэд энэ програм нь өмнө үзүүлсэн тушаалуудыг бодвол илүү хэцүү хүндрэлтэй гэж тооцогдож магадгүй.

Өмнөх | Эхлэл | Дараах
Энгийн хэрэглэгчийн бүртгэл | Дээш | Хэрэглэгчдэд хязгаарлалт хийх

Энэ болон бусад баримтуудыг ftp://ftp.FreeBSD.org/pub/FreeBSD/doc/ хаягаас татаж авч болно.

FreeBSD-ийн талаар <questions@FreeBSD.org> хаягтай холбоо барихаасаа өмнө баримтыг уншина уу.
Энэ бичиг баримттай холбоотой асуулт байвал <doc@FreeBSD.org> хаягаар цахим захидал явуулна уу.
Энэ бичиг баримтын орчуулгатай холбоотой асуулт байвал <admin@mnbsd.org> хаягаар цахим захидал явуулна уу.