FreeBSD гарын авлага
Өмнөх | Бүлэг 26. Цуваа холбоонууд | Дараах

# 26.5. Dial-out буюу гадагш залгах үйлчилгээ

> Сануулга: FreeBSD 8.0-аас эхлээд цуваа портын төхөөрөмжийн цэгүүд `/dev/cuad`N``-с `/dev/cuau`N`` болж өөрчлөгдсөн. FreeBSD 7.X хэрэглэгчид доорх баримтыг үзэхдээ эдгээрийг бодолцох хэрэгтэй.

Дараах нь таны хостыг модемоор өөр компьютер уруу холбох зааврууд юм. Энэ нь алсын хосттой терминал сесс үүсгэхэд тохирох юм.

Энэ нь BBS уруу нэвтрэн ороход ашигтай байдаг.

Хэрэв та PPP дээр асуудалтай байгаа бол Интернэт дэх файлыг авахад энэ төрлийн холболт нь туйлын ашигтай байж болох юм. Хэрэв та ямар нэг зүйл FTP хийх хэрэгтэй бөгөөд PPP эвдэрсэн бол терминал сесс ашиглан FTP хийж болно. Дараа нь түүнийг өөрийн машин уруу дамжуулахын тулд zmodem ашиглана.

## 26.5.1. Миний Hayes модем дэмжигдээгүй байна, би юу хийх вэ?

Жинхэнэдээ бол `tip`-д зориулсан гарын авлагын хуудас хуучирсан байгаа. Энгийн Hayes залгагч аль хэдийн цуг бүтээгдсэн байгаа болно. Өөрийн `/etc/remote` файлд ердөө л `at=hayes`-г ашиглаарай.

Hayes драйвер нь шинэ модемуудын дэвшилтэт боломжуудын заримыг таних хэмжээний ухаалаг байдаггүй бөгөөд `BUSY`, `NO DIALTONE`, эсвэл `CONNECT 115200` зэрэг мэдэгдлүүд нь түүнийг самууруулах болно. Та `tip`-ийг хэрэглэхдээ тэдгээр мэдэгдлүүдийг (`ATX0&W`-г ашиглаж) хаах хэрэгтэй.

Бас `tip`-ийн хувьд залгах хугацаа нь 60 секунд байдаг. Таны модем нь үүнээс багыг ашиглах ёстой бөгөөд тэгэхгүй бол tip холбоонд асуудал байна гэж үзэх болно. `ATS7=45&W` гэж үзээрэй.

## 26.5.2. Эдгээр AT тушаалуудыг би хэрхэн оруулах ёстой вэ?

Өөрийн `/etc/remote` файлдаа “шууд” гэгддэг оруулгыг хийх хэрэгтэй. Жишээ нь хэрэв таны модем эхний цуваа порт `/dev/cuau0`-д холбогдсон бол дараах мөрийг тавьна:

    cuau0:dv=/dev/cuau0:br#19200:pa=none

br боломжид таны модемийн дэмждэг хамгийн их bps хурдыг ашиглаарай. Дараа нь `tip cuau0` гэж бичихэд та өөрийн модемд холбогдох болно.

`root` хэрэглэгчээр `cu`-г дараах маягаар ашиглаарай:

    # cu -lline -sspeed

`line` нь цуваа порт (өөрөөр хэлбэл `/dev/cuau0`) бөгөөд `speed` нь хурд (өөрөөр хэлбэл `57600`) юм. Та AT тушаалуудыг оруулж дуусаад гарахын тулд `~.` дарна.

## 26.5.3. pn боломжийн `@` тэмдэг ажиллахгүй байна!

Утасны дугаарын боломжийн `@` тэмдэг нь tip-ийг `/etc/phones` файлаас утасны дугаар хайхыг заадаг. Гэхдээ `@` тэмдэг нь бас `/etc/remote` зэрэг боломжийн файлуудын тусгай тэмдэгт юм. Үүнийг урагш ташуу зураас ашиглан оруулж болно:

    pn=\@

## 26.5.4. Тушаалын мөрөн дээр би утасны дугаар уруу хэрхэн залгах вэ?

Өөрийн `/etc/remote` файлд “ердийн” гэгддэг оруулгыг оруулна. Жишээ нь:

    tip115200|Dial any phone number at 115200 bps:\
            :dv=/dev/cuau0:br#115200:at=hayes:pa=none:du:
    tip57600|Dial any phone number at 57600 bps:\
            :dv=/dev/cuau0:br#57600:at=hayes:pa=none:du:

Дараа нь та иймэрхүү зүйлс хийж болно:

    # tip -115200 5551234

Хэрэв та `cu`-г `tip`-ээс илүүд үздэг бол ердийн `cu` оруулгыг ашиглаж:

    cu115200|Use cu to dial any number at 115200bps:\
            :dv=/dev/cuau1:br#57600:at=hayes:pa=none:du:

дараа нь ингэж бичнэ:

    # cu 5551234 -s 115200

## 26.5.5. Би түүнийг хийх болгондоо bps хурдыг бичих хэрэгтэй юу?

`tip1200` эсвэл `cu1200`-ийн хувьд оруулгыг хийнэ, гэхдээ br боломжтой тохирох ямар ч bps хурдыг ашиглаж болно. `tip` нь боломжийн анхдагч утга бол 1200 bps гэж үздэг. `tip1200` оруулгыг хайдгийн учир нь ийм юм. Гэхдээ та заавал 1200 bps хурдыг ашиглах шаардлагагүй юм.

## 26.5.6. Би терминал серверээр хэд хэдэн хостууд уруу ханддаг

Та холбогдох хүртлээ хүлээж `CONNECT `host`` гэж тухай бүрт бичиж байхын оронд tip-ийн `cm` боломжийг ашиглаж болно. Жишээ нь `/etc/remote` файл дахь эдгээр оруулгууд нь:

    pain|pain.deep13.com|Forrester's machine:\
            :cm=CONNECT pain\n:tc=deep13:
    muffin|muffin.deep13.com|Frank's machine:\
            :cm=CONNECT muffin\n:tc=deep13:
    deep13:Gizmonics Institute terminal server:\
            :dv=/dev/cuau2:br#38400:at=hayes:du:pa=none:pn=5551234:

`pain` эсвэл `muffin` хостууд уруу холбогдохын тулд танд `tip pain` эсвэл `tip muffin` гэж бичих боломжийг олгохоос гадна терминал сервер уруу орохын тулд `tip deep13` гэж бичих боломжийг бас олгоно.

## 26.5.7. Сайт болгоны хувьд нэгээс их мөрийг tip оролдож чадах уу?

Энэ нь их сургууль хэд хэдэн модемийн шугамуудтай бөгөөд хэдэн мянган оюутнууд тэдгээрийг ашиглахыг оролдох үед ихэвчлэн гардаг асуудал юм.

Өөрийн их сургуулийн оруулгыг `/etc/remote` файлд хийгээд `pn` боломжийн хувьд `@`-ийг ашиглаарай:

    big-university:\
            :pn=\@:tc=dialout
    dialout:\
            :dv=/dev/cuau3:br#9600:at=courier:du:pa=none:

Дараа нь их сургуулиудын хувьд утасны дугааруудыг `/etc/phones` файлд жагсаана:

    big-university 5551111
    big-university 5551112
    big-university 5551113
    big-university 5551114

`tip` нь жагсаагдсан дарааллаар утас болгоныг оролдож дараа нь зогсоно. Та оролдлогоо үргэлжлүүлсээр байхын тулд `tip`-ийг while давталтад ажиллуулах хэрэгтэй.

## 26.5.8. Ctrl+P хослолыг нэг удаа илгээхийн тулд Ctrl+P хослолыг яагаад хоёр удаа дарах хэрэгтэй гэж?

Ctrl+P нь анхдагч “force буюу хүчлэх” тэмдэгт бөгөөд `tip` тушаалд дараагийн тэмдэгт нь үсгэн өгөгдөл гэдгийг хэлэхэд хэрэглэгддэг. Та хүчлэх тэмдэгтийг дурын тэмдэгт болгон `~s` тушаалаар зааж өгч болно. `~s` тушаал нь “хувьсагчийг тохируулах” гэсэн үг юм.

`~sforce=`single-char`` гэж бичээд шинэ мөр авах хэрэгтэй. `single-char` нь дурын ганц тэмдэгт юм. Хэрэв та `single-char`-г орхих юм бол хүчлэх тэмдэгт нь хоосон тэмдэгт болох бөгөөд та үүнийг Ctrl+2 эсвэл Ctrl+Space гэж бичин авч болно. `single-char`-ийн хувьд боломжийн утга Shift+Ctrl+6 байж болох бөгөөд энэ нь зөвхөн зарим нэг терминал серверүүдийн хувьд ашиглагддаг.

Та хүчлэх тэмдэгтийг өөрийн хүссэнээр `$HOME/.tiprc` файлд доор дурдсаныг зааж тохируулж болно:

    force=single-char

## 26.5.9. Гэнэт миний бичсэн болгон том үсгээр гараад байна??

Та эвдэгдсэн caps-lock товчлуур бүхий хэрэглэгчдэд тусгайлан зориулагдсан `tip`-ийн “өсгөх тэмдэгт” болох Ctrl+A хослолыг дарсан байна. Дээр дурдсаны адил `~s` тушаалыг ашиглан `raisechar` хувьсагчийг боломжийн утгаар тохируулах хэрэгтэй. Та үүнийг хүчлэх тэмдэгттэй адилаар тохируулж болох юм. Өөрөөр хэлбэл хэрэв та эдгээр боломжуудын аль нэгийг ашиглах бол ингэж болох юм.

Ctrl+2 болон Ctrl+A хослолуудыг байнга бичих хэрэгтэй болдог Emacs хэрэглэгчдэд яг зориулагдсан жишээ `.tiprc` файл энд байна:

    force=^^
    raisechar=^^

`^^` нь Shift+Ctrl+6 юм.

## 26.5.10. `tip`-ээр би яаж файл дамжуулалтуудыг хийх вэ?

Хэрэв та өөр UNIX® системтэй харьцаж байвал та `~p` (put буюу тавих) болон `~t` (take буюу авах) тушаалуудыг ашиглан файлуудыг илгээж хүлээн авч болно. Эдгээр тушаалууд нь файлуудыг хүлээн авч илгээхийн тулд алсын систем дээр `cat` болон `echo` тушаалуудыг ажиллуулдаг. Синтакс нь ийм байна:

`~p` local-file [remote-file]

`~t` remote-file [local-file]

Алдаа шалгалт байдаггүй учраас магадгүй та zmodem-той адил өөр протокол ашиглах хэрэгтэй юм.

## 26.5.11. `tip`-тэй би zmodem-ийг хэрхэн ажиллуулах вэ?

Файлуудыг хүлээн авахын тулд алсын машин дээр програмыг илгээж эхэлнэ. Дараа нь тэдгээрийг локалаар хүлээн авч эхлэхийн тулд `~C rz` гэж бичнэ.

Файлуудыг илгээхийн тулд алсын машин дээр програмыг хүлээн авч эхэлнэ. Дараа нь тэдгээрийг алсын систем уруу илгээхийн тулд `~C sz `files`` гэж бичнэ.

Өмнөх | Эхлэл | Дараах
Dial-in буюу гаднаас залгах үйлчилгээ | Дээш | Цуваа консолыг тохируулах нь

Энэ болон бусад баримтуудыг ftp://ftp.FreeBSD.org/pub/FreeBSD/doc/ хаягаас татаж авч болно.

FreeBSD-ийн талаар <questions@FreeBSD.org> хаягтай холбоо барихаасаа өмнө баримтыг уншина уу.
Энэ бичиг баримттай холбоотой асуулт байвал <doc@FreeBSD.org> хаягаар цахим захидал явуулна уу.
Энэ бичиг баримтын орчуулгатай холбоотой асуулт байвал <admin@mnbsd.org> хаягаар цахим захидал явуулна уу.